Lesufi nuwe waarnemende premier in Gauteng | Netwerk24
Deur Jana Marx 30 Desember 2019 19:42
Panyaza Lesufi, LUR vir onderwys in Gauteng, is as die provinsie se waarnemende premier vir 2020 aangewys.
Lesufi het die nuus op Twitter aangekondig.
Truly humbled to be appointed acting Premier as we take our province to 2020. You can imagine what will be our priorities as we we Grow Gauteng Together @Steve_Mabona pic.twitter.com/QERvpyymTW
— Panyaza Lesufi (@Lesufi) December 29, 2019
Hy is intussen ook nog die waarnemende LUR vir maatskaplike dienste in Gauteng.
Die aankondiging het wyd reaksie op Twitter uitgelok.
Ene @SizweKh00538883 reken Lesufi behoort president te word.
@Allan_2801 wonder of hulle sommer ’n staatsgreep kan uitvoer terwyl die huidige premier, David Makhura, weg is. “Dan kan jy heeltyds premier word,” sê hy.
’n Paar mense het ook onmiddellik wenke bygedra om Gautengers tydens die Nuwejaarsviering te beskerm.
“Hoop jy het die mag gekry om al die tavernes vir die volgende twee dae te sluit sodat die polisie en mediese personeel kan rus...” het @NtsieniUnaado ’n stuiwer in die armbeurs gegooi.
Inwoners van die Ekurhuleni-metro en Emfuleni-munisipaliteit het gepleit dat hy hul streke regruk terwyl hy instaan.
Meer oor: Panyaza Lesufi | Gauteng